stanford-oval/wikipedia huggingface dataset:
יעקב (ז'אקי)
לקריאה נוספת

Weinraub, Bernard. (June 11, 2001). "A Friendship Founders Over Suit by Woody Allen". The New York Times, p. 1.
Claffey, Mike & Goldiner, Dave. (June 6, 2002). "Judge Backhands Woody's Rival". Daily News (New York), p. 8.
Claffey, Mike & Goldiner, Dave. (June 7, 2002). "Woody's Backer Admits to Some Overcharging". Daily News (New York), p. 4.
Wapshott, Nicholas. (June 7, 2002). "To the jury, Woody Allen's former friend Jean Doumanian must appear scheming and grasping, while the diminutive comic seems a classic dupe" The Times (London).
הערות שוליים

↑  The Encyclopædia Britannica Board of Directors באתר אנציקלופדיה בריטניקה
↑  Bound For Glory?, שיקגו טריביון, 1998
↑  DUSTING OFF THE BRITANNICA, באתר ביזנסוויק
↑  Jaqui Safra Asks $50 Million For East Side House, באתר האובזרבר
↑  כשם גיבור הסרט Monsieur Beaucaire שגילם בוב הופ.
| --- | --- |
בקרת זהויות :  PLWABN: 9810667596305606  BNE: XX5199151  BnF: cb144359101 (data)  GND: 143344331  ISNI: 0000 0000 0924 4328  LCCN: no2012100790  NKC: mub2011628802  NSK: 000328213  NTA: 238306712  SUDOC: 069139148  VIAF: 17441916   WorldCat (עם VIAF): 17441916
שוטי הנבואה

| --- | --- |
 תקופת הפעילות:  1994-2007, 2022-הווה
 סוגה:  רגאיי, מוזיקה ערבית, מוזיקת עולם, ראפ, רוק
 חברים
 עמית כרמלי - בס, שירה, עוד   עידן כרמלי - תופים   גלעד ויטל - שירה   רואי לוי - שירה, גיטרה, קלידים   אברהם טל - שירה, חליל, קלידים   אסי גבעתי - גיטרה
 
שוטי הנבואה הייתה להקה ישראלית, שפעלה בין 1994 ל-2007. סגנונה אופיין בהשפעות אתניות שונות, רוק, ראפ ורגאיי. המסר העיקרי של שירי הלהקה הוא קריאה לשלום מתוך מודעות היסטורית לתחיית היהדות בארץ ישראל[דרוש מקור]. הלהקה שילבה הומור וקטעים אינסטרומנטליים בשיריה. מקור שם הלהקה הוא באמרה מהגמרא, של רבי יוחנן: "מיום שחרב בית המקדש ניטלה נבואה מן הנביאים וניתנה לשוטים ולתינוקות".
פעילות

מייסדי הלהקה גלעד ויטל ורואי לוי, חברי ילדות ממטולה, החלו לפעול בשם "שוטי הנבואה" כצמד מוזיקלי אלקטרו–אקוסטי כבר בשנת 1994. במהלך שנת 1995 הקליטו "שוטי הנבואה" שני סינגלים ("אמא" ו"אגם הברברים") והופיעו במועדונים קטנים בת"א.
בשנת 1996 הקליטו שוטי הנבואה חמש גרסאות "דמו" לשירים מפרי עטם, והפעם בהפקתו המוזיקלית של עמית כרמלי. הקלטות אלה נשלחו לכמה מחברות התקליטים בישראל, אך לא זכו להתייחסות משמעותית.
בשנת 1998 שינה עמית כרמלי את מעמדו בלהקה ממפיק מוזיקלי חיצוני לחבר להקה. אחריו הצטרפו להרכב אסי גבעתי, אברהם טל ועידן כרמלי. הלהקה הקימה את האולפן שלה בשכונת ניות בירושלים סמוך לעמק המצלבה ושם הוקלט אלבומה הראשון.
שוטי הנבואה החלו להופיע ברחבי הארץ (מבין המקומות בהם הופיעו בתחילת הדרך נמנה גם אשרם במדבר אשר נחשב לאחד מנקודות הפריצה הגדולות של הלהקה) כשקהל המעריצים שלהם הולך וגדל בהתמדה. במקביל עבדה הלהקה על הקלטת אלבומה הראשון במימון עצמי באולפני D.B בת"א.
בשנת 1999 נחתם חוזה הקלטות בין שוטי הנבואה לבין חברת התקליטים הליקון. לאחר חתימת החוזה נמשכה העבודה
על אלבום הבכורה. במהלך תקופה זו החלו שוטי הנבואה להופיע גם בפסטיבלי המוזיקה הגדולים של אותה תקופה כגון "שנטיפי" ו"בראשית".
בשנת 2000 יצא אלבום הבכורה של הלהקה, "שוטי הנבואה", בהוצאת חברת הליקון. בין השירים המצליחים באלבום היו "אין אני", "פנאן", "מה קרה לך" ו"הילדים קופצים". שירי האלבום עסקו באמונה, בשלום ובאהבה, ולעיתים כללו מסרים פוליטיים. כך למשל, בשיר "פרילי" נכללו השורות "אף אחד לא יעזוב פה, אז תתחילו לאהוב" ו"ערבי פלסטיני, יהודי ארגנטינאי. זה לא משנה - כולם בני אדם". האלבום זכה להצלחה והגיע למעמד אלבום פלטינה, עם מכירות של מעל 40,000 עותקים.
באפריל 2004 יצא אלבומה השני של הלהקה, "מחפשים את דורות". האלבום זכה להצלחה גם הוא, והגיע למעמד אלבום זהב עם מכירת 20,000 עותקים. להיט האלבום היה "ידיעה" שכתב והלחין רואי לוי, ופרט לו הצליחו גם השירים "קול גלגל" שהלחין אברהם טל על פי מילים מספר הזוהר (בתרגומו של בעל הסולם) ו"מי".
בשנת 2005 הקליטה הלהקה במסגרת תוכנית הטלוויזיה "מפגשיר" את השיר "הוא" במשותף עם להקת איזבו. השיר זכה בפרס עמ"י בקטגוריית "שיר השנה".
פירוק הלהקה ולאחריו

ב-12 באוגוסט 2007 הודיעה הלהקה על פירוקה. בזמן הפירוק כבר היו ללהקה מספר שירים שעוד לא הוקלטו, אך הושרו כבר בהופעות, והלהקה הודיעה כי הם ייגנזו לעת־עתה.
אברהם טל הוציא ארבעה אלבומי סולו, ב-2008, 2010, 2013 ו-2016. באלבומו הראשון נכלל השיר "הזמן עושה את שלו", שעוסק בחברותו של טל בלהקה, במחשבות לעתיד והתבוננות לאחור בעקבות הפירוק:
"לפעמים אני נזכר,
איך היינו כל השנים \
לפעמים המחשבות באות,
ולא עוזבות אותי \
יודע שהזמן את הריפוי יביא \
ומודה על השנים שהייתי שוטה
ואולי גם קצת נביא".
בשנת 2019, 12 שנים אחרי פירוק הלהקה, אירח טל את רואי וגלעד בשתי הופעות משותפות בהן ביצעו יחד את להיטי "שוטי הנבואה" ושידרו מסר של פיוס.
אסי גבעתי עבד עם מספר אומנים גדולים וניגן בכמה אלבומים. גם היה חבר בכמה הרכבים מוזיקליים שניגנו בין היתר קאברים ליצירות רוק ומוזיקה אתנית. עבד בעיקר על עיבודים ושילובים של רוק ומוזיקה מזרחית - ערבית. כיום הוא מתגורר במושב גן השומרון, מלמד בבית הספר למוזיקה בזכרון יעקב ומנחה קבוצות אנסמבל שונות.
גלעד ויטל החל את קריירת הסולו שלו עוד בתקופת העבודה כלהקה. בשנת 2006 הוציא אלבום סולו בשם "המכנה המשותף". אחריו יצא גם רואי לוי לקריירת סולו, ובתחילת 2007 הוציא עם אשתו אסנת לוי את האלבום "אהבת הארץ".
ב-11 בנובמבר 2007 פורסם כי גלעד ויטל ורואי לוי יחברו בשנית להרכב משותף בשם "פשוטי העם". להרכב זה הצטרפו אליהם הזמרת אודליה אוקנין, הגיטריסט אסף בוכמן, המתופף ליאור שולמן, הקלידן שאול עשת והבסיסט איתם. ויטל ולוי היו סולני הלהקה, וכן הכותבים והמעבדים. הסינגל הראשון של הלהקה, "הוא נמצא קדימה", יצא בתאריך 9 ביולי 2008. המילים של פזמון השיר, "הוא נמצא קדימה\ הוא נמצא קרוב\ הנה יה מגיע \ הנה יה יבוא", הופיעו גם בשירה של שוטי הנבואה "אין סופי".
בשנת 2010, לאחר פירוק ההרכב "פשוטי העם", הקים לוי הרכב חדש בשם "פיטום הקטורת".
בשנת 2014, חזרו רואי לוי וגלעד ויטל להופיע יחד ולשיר משירי הלהקה. בשנת 2016 הקימו השניים את הלהקה "שמעון ולוי". הסינגל הראשון של הלהקה "עולים בסולם" זכה להצלחה. בשנת 2021 ההרכב שינה את שמו ל"שוטי הנבואה 1994".
במאי 2022 הלהקה הופיעה בערב יום העצמאות במועדון ה״גגרין״ בתל אביב, בהרכב ללא אברהם טל, והסולן הודיע כי הלהקה חזרה להקליט ולהופיע.
ב-14 בדצמבר 2024, נהרג גלעד ויטל בתאונת אופנוע.
הערות שוליים

↑  תלמוד בבלי, מסכת בבא בתרא, דף י"ב, עמוד ב'.
↑  wolfi, אברהם טל חוזר לאלבום "שוטי הנבואה" עם ההרכב, באתר האנגר 11
1 2  מרב יודילוביץ', אלבומי פלטינה וזהב לשוטי הנבואה, באתר ynet, 19 באוקטובר 2004
↑  שאל את הרב,  באתר כיפה
↑  אור ברנע, שוטי הנבואה - הסוף, באתר ynet, 12 באוגוסט 2007
↑  אור ברנע, משוטי לפשוטי, באתר ynet, 11 בנובמבר 2007
↑  Camel Riders & Sands Prs: Independence Hafla - 4.5.2022, www.facebook.com
↑  רן בוקר, גלעד ויטל שמעון, ממקימי שוטי הנבואה, נהרג בתאונת אופנוע, באתר ynet, 14 בדצמבר 2024
| פרס עמ"י |
| --- | --- | --- |
| תגלית השנה | מאיה בוסקילה (פריצת השנה, 2005) • שירי מימון (זינוק השנה, 2006) • בית הבובות (תגלית השנה, 2006) • קרן פלס (2007) • רן דנקר ועילי בוטנר (2008) |  |
| זמר השנה | אהוד בנאי (2005) • עברי לידר (2006) • הראל סקעת (2007) • עידן יניב (2008) |  |
| זמרת השנה | מאיה בוסקילה (2005) • מירי מסיקה (2006) • נינט טייב (2007) • מירי מסיקה (2008) |  |
| הרכב השנה | הדג נחש (2005) • בית הבובות (2006) • סינרגיה (2007) • סינרגיה (2008) |  |
| אלבום השנה | ענה לי (2005) • מטרופולין (2006) • בעזרת הג'אם (2007) • פורטה (2008) |  |
| שיר השנה | "מי אוהב אותך יותר ממני" - ארקדי דוכין (2005) • "הוא" - איזבו ושוטי הנבואה (2006) • "ואת" - הראל סקעת (2007) • "זה ששומר עליי" - שרית חדד; "בואי נעזוב" - רן דנקר ועילי בוטנר (2008) |  |
| קליפ השנה | "שירת הסטיקר" - הדג נחש (2005) • "Perfect Cure" ‏- My Second Surprise‏ (2006) • "עם הזמן" - אביב גפן (2007) • "מכונת השירים הגדולה" - חמי רודנר (2008) |  |
| במאי השנה | ליאור מולכו (2005) • עמית עייני וקובי פלשמן (2006) • אסף בילט (2007) |  |
| תרומה מיוחדת למוזיקה העברית | שמוליק קראוס (2005) • אריק איינשטיין (2006) • שלמה ארצי (2008) |  |
| קטגוריות נוספות | די.וי.די השנה: משינה (2005) • "שבלול" - חבורת לול (2006) • מלחין השנה: ארקדי דוכין (2005) • תמלילן השנה: אהוד בנאי (2005) • צלם הקליפים של השנה: ניתאי נצר (2005) • מופע השנה: עברי לידר (2006) • חביבי הקהל: סינרגיה (2008) |  |
| --- | --- |
בקרת זהויות :  NLI: 987007305693505171  MusicBrainz: 24a2c25f-05b8-4a3d-adcb-dca7f935e989  VIAF: 149465698   WorldCat (עם VIAF): 149465698
פורשה 911 GT2 RS

| --- | --- |

 מאפיינים כלליים
 יצרן:  פורשה
 שנות ייצור:  1993-היום
 הרכבה:  גרמניה: שטוטגרט, באדן-וירטמברג
 מודל קודם:  פורשה 964
 חברת אם:  פורשה
 סיווג:  מכוניות ספורט
 מפרט טכני
 מנוע:  מנוע בנזין 
 קשר:  פורשה 911 GT3, פורשה 911 טורבו
 מעצב:  פינקי לאי, הרם לאגאי, מייקל מאוור.
 
פורשה 911 GT2 RS (באנגלית: Porsche GT2 911) היא מכונית ספורט בתצורת קופה, המיוצרת על ידי יצרנית הרכב הגרמנית פורשה משנת 1993. היא מבוססת על פורשה 911, אך כוללת שדרוגים רבים, כולל שדרוגי מנוע ובלמים גדולים יותר. ה-GT2 קלה משמעותית מה-911 בשל השימוש בהנעה אחורית. זאת המכונית היקרה ביותר בדגמי פורשה 911.
מכוניות כביש > דור 993

ה-911 GT2 הוצגה בשנת 1995 עם מנוע טורבו שסיפק כ-430 כ"ס. בסך הכל הופקו 172 יחידות. היא מאיצה מ-0 ל-100 בתוך 3.9 שניות ומהירותה המרבית היא 296 קמ"ש.
מכוניות כביש > דור 993 GT2

ה-993 GT2 נבנתה על מנת לעמוד בדרישות למרוצי ה-GT. המנוע סיפק כ-424 כ"ס, בשנת 1998 הוא שודרג ל-450 כ"ס.
מכוניות כביש > דור 996

בשנת 1999 הוחלפה ה-993 בדגם 996. בניגוד לקודמתה היא הציגה מנוע כפול-טורבו בנפח 3.6 ליטר (220 אינץ' מעוקב) ה-GT2 מאיצה מ-0 ל-100 קמ"ש בתוך 3.6 שניות ומהירותה המרבית היא 328 קמ"ש.
מכוניות כביש > דור 997 GT2

ה-997 GT2 יוצרה בשנת 2007.
מכוניות כביש > דור 997 GT2 > GT2 RS

הוצגה ב-4 במאי 2010 בלייפציג. המנוע ייצר הספק מרבי של 620 כ"ס והאצה מ-0 ל-100 בתוך 3.5 שניות ומהירות מרבית של 330 קמ"ש (205 מייל לשעה).
מכוניות כביש > 991 GT2 RS

991 GT2 RS הוצגה בתחילה בתדרוך ה-E3 יחד עם ההכרזה על משחק הווידאו פורזה מוטור ספורט 7, שם הוא נחשף כמכונית הרקע וכן נכלל כרכב שניתן לשחק בו.
המכונית הושקה רשמית על ידי פורשה בפסטיבל המהירות של גודווד בשנת 2017 יחד עם הצגת הפורשה 911 טורבו S. ה-991 GT2 RS מופעלת על ידי מנוע שטוח 6 טורבו עם הספק מרבי של 700 כ"ס ב־7,000 סל"ד, מה שהופך אותה למכונית הייצור החזקה ביותר של הפורשה 911 שנבנתה אי פעם. היא מאיצה בין 0 ל-100 בתוך 2.7 שניות, ומהירות השיא שלה היא 340 קמ"ש.
מכוניות כביש > 991 GT2 RS > GT2 RS Clubsport

הוצגה בתערוכת הרכב ב-2018. אלמנטים חדשים מגבירים את הכוח המכונית ואילו הסרת רכיבים שאינם חיוניים מוריד את המשקל עוד יותר. שינויים חיצוניים בולטים כוללים כנף אחורית גדולה יותר המכוונת לספורט מוטורי עשויה סיבי פחמן המשותפת עם ה-GT3 R, אורות LED וגג סיבי פחמן. המכונית שוקלת 1,390 ק"ג.
המנוע ותיבת ההילוכים נותרים זהים ל-GT2 RS ואילו מאפייני בטיחות חדשים כוללים מערכת ניהול יציבות PSM ומערכת ABS, שניהם נשלטים ידנית. ה-GT2 RS Clubsport מגיעה עם גלגלים בגודל 18 אינץ'.
מרוצים

פורשה GT2 מגיעה משורה ארוכה של פורשה 911 טורבו בספורט מוטורי בינלאומי.
מרוצים > GT2 993

המנוע שלה מספק כ-335.7 קילוואט (450 כ"ס).
במקביל, פורשה פיתחה גם את הפורשה GT2 Evo, שיועד להתחרות במירוץ ה-GT1. הספק המנוע עלה ל-447.6 קילוואט (600 כ"ס) באמצעות מגדשי טורבו גדולים יותר. משקל המכונית הוא 1,100 קילוגרם (2,425 ליברות).
ראו גם

פורשה 991
פורשה 911 GT3
פורשה 991 דור 993 מבט אחורי
פורשה 991 דור 996 מבט אחורי
פורשה GT2 RS מבט קדמי
פורשה 991 GT2 RS
פורשה GT2 RS Clubsport מבט קדמי
פורשה 993 GT2 בדונינגטון בשנת 1997.
איבון שוקה-ברואה

| --- | --- |

 לידה:  29 בדצמבר 1923 ליל, צרפת 
 פטירה:  11 בפברואר 2025  (בגיל 101) מריניאק, צרפת 
 שם לידה:  Yvonne Suzanne Marie-Louise Bruhat 
 ענף מדעי:  פיזיקה מתמטית, מתמטיקה, פיזיקה 
 מקום לימודים:  אקול נורמל סופרייר (1949)  המרכז הלאומי למחקר מדעי (1951)  הפקולטה למדעים של פריז (1951)  בפסקה זו רשומה אחת נוספת שטרם תורגמה 
 מנחה לדוקטורט:  אנדרה ליכנרוביץ' 
 מוסדות:  אוניברסיטת אקס-מרסיי (1953–1958)  אוניברסיטת פייר ומארי קירי (1971–1992)  הפקולטה למדעים של פריז (1960–1971)  אוניברסיטת ריימס (1958–1959)  המכון למחקר מתקדם (1951–1952) 
 תלמידי דוקטורט:  Francis Cagnac, Richard Kerner 
 פרסים והוקרה:  צלב גדול של לגיון הכבוד (2015)  הצלב הגדול של מסדר ההצטיינות הלאומי (2012)  קצין בכיר בלגיון הכבוד (2008)  קצין בכיר של מסדר ההצטיינות הלאומי (2006)  פרס דני היינמן לפיזיקה מתמטית (2003)  פרס מרסל גרוסמן (2003)  מפקדת בלגיון הכבוד (1997)  קצינה בלגיון הכבוד (1989)  מדליית כסף של CNRS (1958, 1956)  מדליית ארד של CNRS (1955)  קונקור ז'נרל (1941)  בפסקה זו רשומה אחת נוספת שטרם תורגמה 
 בן או בת זוג:  גוסטב שוקה (1961–2006)  Léonce Fourès (1947–1960) 
 צאצאים:  דניאל שוקה 
 
איבון שוקה-ברואה (בצרפתית: Yvonne Choquet-Bruhat;‏ 29 בדצמבר 1923 – 11 בפברואר 2025) הייתה פיזיקאית צרפתייה, שהתמחתה בפיזיקה מתמטית. הייתה פרופסור מן המניין באוניברסיטת פייר ומארי קירי. הייתה האישה הראשונה שנבחרה כחברה מלאה באקדמיה הצרפתית למדעים ובעלת דרגת "הצלב הגדול" באות לגיון הכבוד.
ילדות ונעורים

איבון שוקה-ברואה נולדה ב-29 בדצמבר 1923 בעיר ליל שבצרפת. אביה, ז'ורז, היה פרופסור לפיזיקה, ואמה, ברטה, הייתה פרופסור לפילוסופיה. אחיה הצעיר היה המתמטיקאי פרנסואה ברואה. בשנת 1927 הצטרף אביה לפקולטה למדע בפריז, ולכן היא והוריה עברו להתגורר בפריז, שם גדלה.
השכלה

את ההשכלה התיכונית שלה סיימה שוקה-ברואה בפריז, בשנת 1941. באותה השנה זכתה במדליית הכסף בפיזיקה ב-Concours General - תחרות המונה את התלמידים המוצלחים ביותר מכל צרפת. בשנת 1943 התחילה שוקה-ברואה את לימודיה בבית הספר התקני להשכלה גבוהה, אקול נורמל סופרייר, בסבר שבפריז, ובשנת 1946 החלה ללמד בו.
בשנת 1949 הייתה תחילה שוקה-ברואה עוזרת מחקר במרכז הלאומי צרפתי למחקר מדעי, ולאחר מכן שימשה בו כעמיתת מחקר. כתוצאה מכך, עם סיום תפקידה, קיבלה את הדוקטורט שלה בשנת 1951 על התזה שכתבה: "Théorème d'existence pour certains systèmes d'équations aux dérivées partielles non linéaires" (בעברית: משפט הקיום על מערכות של משוואות דיפרנציאליות חלקיות לא ליניאריות).
קריירה

איבון שוקה-ברואה עבדה במגוון תחומים בפיזיקה מתמטית, היא הסיקה תוצאות מניתוחן של משוואות דיפרנציאליות חלקיות וגאומטריה דיפרנציאלית כדי לקבוע בסיס יציב לפתרונות בפיזיקה. בשנת 1951 היא עברה לארצות הברית, ושם עבדה במכון למחקר מתקדם בעיר פרינסטון.
בהמשך חזרה שוקה-ברואה עם בעלה לצרפת, ושניהם מונו לפקולטה למדעים בעיר מרסיי. היא למדה באוניברסיטת ריימס בין השנים 1958–1959, ובשנת 1960 הפכה לפרופסור מן המניין באוניברסיטת פייר ומארי קירי, שם עבדה עד לפרישתה בשנת 1992. מאז המשיכה שוקה-ברואה לתרום רבות לפיזיקה המתמטית באוניברסיטת פייר ומארי קירי.
בשנת 1978 שוקה-ברואה נבחרה להיות כתבת של האקדמיה הצרפתית למדעים וב-14 במאי 1979 היא הפכה לחברה מלאה בה, וכך הייתה לאישה הראשונה שנבחרה לתפקיד זה. מאז 1965 היא הייתה חברה בוועד הבינלאומי של היחסות והכבידה הכללי (בצרפתית: Comité international de relativité générale et gravitation) ובין השנים 1980–1983 כיהנה כנשיאתו. בשנת 1985 נבחרה לאקדמיה האמריקאית לאמנויות ולמדעים.
פרסים והוקרה

מדליית כסף של המרכז הלאומי למחקר מדעי, 1958
פרס "אנרי דה פרביל" (Henri de Parville) של האקדמיה הצרפתית למדעים, 1963
נבחרה לדרגת "מפקד" באות לגיון הכבוד, 1997
פרס "דני היינמן" (Dannie Heineman) לפיזיקה מתמטית, 2003
פרס "מרסל גרוסמן" (Marcel Grossmann), 2004
נבחרה לדרגת "הצלב הגדול" באות לגיון הכבוד, 2008
פרסומים

Choquet-Bruhat, Yvonne. "Géométrie différentielle et systèmes extérieurs." ) 1968).
Choquet-Bruhat, Yvonne. "Géométrie différentielle et systèmes extérieurs.")1968).
Choquet-Bruhat, Yvonne, and Robert Geroch. "Global aspects of the Cauchy problem in general relativity." Communications in Mathematical Physics 14.4 (1969): 329-335.
Choquet-Bruhat, Yvonne, and James W. York Jr. "The cauchy problem."General Relativity and Gravitation. Vol. 1. One hundred years after the birth of Albert Einstein. Edited by A. Held. New York, NY: Plenum Press, p. 99, 1980. Vol. 1. 1980.
Choquet-Bruhat, Yvonne, Cécile DeWitt-Morette, and Margaret Dillard Bleick.Analysis, manifolds, and physics. Gulf Professional Publishing, 1982
Choquet-Bruhat, Yvonne. General relativity and the Einstein equations. Oxford University Press, 2009.
איבון שוקה-ברואה נפטרה ב-11 בפברואר 2025. הותירה אחריה שלושה ילדים: מישל פוארז, בתה הבכורה מנישואיה הראשונים ללאונס פוארז, ובתה ובנה מנישואיה השניים למתמטיקאי גוסטב שוקה, ז'נבייב שוקה והנוירולוג דניאל שוקה.
הערות שוליים

1 2 3 4  Yvonne Suzanne Marie-Louise Choquet-Bruhat
1 2 3  Yvonne Choquet-Bruhat- on Partial Differentials Equation of Gauge Theories and General Relativity
1 2  Institut de france academie des sciences
1 2 3  COMMUNIQUE de PRESSE
1 2 3  CWP at UCLA
| --- | --- |
בקרת זהויות :  NLI: 987007425372105171  PLWABN: 9812831412805606  BIBSYS: 90085973  BNE: XX1245905  BnF: cb12092956w (data)  CANTIC: a1087107x  CiNii: DA00617102  GND: 128916206  ISNI: 0000 0001 1072 3542  LCCN: n50058511  MGP: 103574  NKC: osd2018988878  NLA: 35028116  NSK: 000024467  NTA: 069660395  RERO: 02-A003104340  SELIBR: 181561  SUDOC: 029265886  Trove: 801503  VIAF: 79059020   WorldCat (עם VIAF): 79059020
מאיק צירבס

| --- | --- |

 לידה:  29 בינואר 1990 (בן 35) מערב גרמניה
 עמדה:  סנטר
 גובה:  2.08 מטרים
 קבוצות כשחקן
 2007–2012 2012–2014 2014–2016 2016–2017 2017 2017–2018  2018–2019 2019–2020   2020–2021 2021–2022 2023 2023-:  טריר ברוז במברג הכוכב האדום בלגרד מכבי תל אביב ←באיירן מינכן באיירן מינכן   הכוכב האדום בלגרד צדביטה אולימפיה   שבאב אל-אהלי הכוכב האדום בלגרד בנפיקה ליסבון גלאדיאטורס טרווס
מאיק צירבס (בגרמנית: Maik Zirbes; נולד ב-29 בינואר 1990) הוא כדורסלן גרמני המשחק בעמדת הסנטר בקבוצת גלאדיאטורס טרווס מהליגה הגרמנית השנייה.
ביוגרפיה

צירבס נולד בטראבן-טרארבאך שבמערב גרמניה. שיחק כדורסל במועדון הנוער ובקבוצה הבוגרת של טריר. ב-2012 עבר לברוז במברג, הוא נבחר לשחקן המשתפר של העונה ולשחקן הגרמני הצעיר הטוב ביותר, הוא זכה עם במברג באליפות הבונדסליגה ובסופר-קאפ הגרמני. ב-2014 עבר לכוכב האדום בלגרד מסרביה. זכה עם הקבוצה באליפות, בגביע הסרבי ובאליפות הליגה האדריאטית. בעונת 2015/2016 זכה עם הקבוצה בפעם השנייה ברציפות באליפות סרביה ובאליפות הליגה האדריאטית, והעפיל עמה עד שלב רבע הגמר ביורוליג. הוא רשם ממוצע של 12.4 נקודות ו-6.1 ריבאונדים למשחק ביורוליג, ממוצע של 13.2 נקודות ו-5.9 ריבאונדים בליגה האדריאטית וממוצע של 10.3 נקודות למשחק בליגה הסרבית.
צירבס חבר בנבחרות הלאומיות של גרמניה מאז נעוריו. הוא השתתף באליפות אירופה עד גיל 18 שהתקיימה ב-2008 ביוון. הוא רשם באליפות ממוצע של 16.5 נקודות ו-8.3 ריבאונדים למשחק. ב-2009 שיחק עם הנבחרת באוניברסיאדת בלגרד. ב-2010 שיחק באליפות אירופה עד גיל 20 והשיג ממוצע של 11.7 נקודות ו-6.8 ריבאונדים למשחק. ב-2013 היה חבר בנבחרת גרמניה שהשתתפה באליפות אירופה שהתקיימה בסלובניה.
ביוני 2016 חתם מאיק צירבס על חוזה לשנתיים במכבי תל אביב. בינואר 2017 הושאל לבאיירן מינכן. בתום העונה שוחרר ממכבי תל אביב וחתם באופן קבוע בבאיירן.
סטטיסטיקה ביורוליג

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2012/2013 | ברוז במברג | 23 | 23 | 19.7 | 0.535 | 0.000 | 0.786 | 5.0 | 0.6 | 0.7 | 0.4 | 8.2 |
| 2013/2014 | ברוז במברג | 10 | 9 | 18.8 | 0.508 | 0.000 | 0.652 | 4.8 | 0.7 | 0.1 | 0.2 | 8.1 |
| 2014/2015 | הכוכב האדום בלגרד | 24 | 0 | 13.0 | 0.622 | 0.000 | 0.688 | 3.3 | 0.3 | 0.5 | 0.4 | 5.2 |
| 2015/2016 | הכוכב האדום בלגרד | 27 | 26 | 25.2 | 0.604 | 0.000 | 0.677 | 6.1 | 0.7 | 0.9 | 0.6 | 12.4 |

| קריירה |  | 84 | 58 | 19.4 | 0.574 | 0.000 | 0.691 | 4.8 | 0.6 | 0.4 | 0.4 | 8.7 |
הערות שוליים

↑  מאיק צירבס באתר האליפות
↑  מאיק צירבס באתר האליפות
ב.מ.וו M3

| --- | --- |

 מאפיינים כלליים
 יצרן:  BMW 
 אורך:  4,345 מ"מ 
 מפרט טכני
 מהירות מרבית:  250 קמ"ש 
 
ב..מ.וו M3 קבריולה
ב.מ.וו M3 ‏(BMW M3) היא מכונית ספורט אשר יוצרה על ידי החברה הגרמנית BMW. זהו רכב משודרג מסדרה 3 סטנדרטית.
הרכב כולל שיפורים למיניהם: אווירודינמיים, יכולת בלימה משופרת, בולמים משופרים ומנוע שיעבור שדרוג בחטיבת הספורט המוטורי של ב.מ.וו - Motorsport. הדגם מאופיין בשלושה פסים צבעוניים (טריקולור) במספר מקומות, כמו הסלון, ההגה ומפתני דלתות.
לאחר ה־5 ביולי 2013 הופסק השימוש בשם M3 ודגמים חדשים יותר נקראים ב.מ.וו M4.
BMW M3 E30

| --- | --- |
ב.מ.וו M3 E30 DTM
ב.מ.וו M3 E30 DTM
 מאפיינים כלליים
 יצרן:  ב.מ.וו
 שנות ייצור:  1986-1992
 מודל קודם:  BMW 2002 Turbo
 מודל אחריו:  M3 E36
 סיווג:  ספורט/מרוץ
 מרכב:  קופה 2 דלתות
 פלטפורמה:  מנוע קדמי, הנעה אחורית
 אורך:  4,345 mm
 רוחב:  1,680 mm
 גובה:  1,370 mm
 משקל:  1,165 kg
 בסיס גלגלים:  2,562 mm
 מפרט טכני
 מנוע:  S14 : ‏2300 סמ"ק S14 EVO 3 : ‏2500 סמ"ק
 הילוכים:  ידניות: ‏5 הילוכים zf dogleg
 מהירות מרבית:  ‏250 קמ"ש 
הדגם ב.מ.וו M3 E30 ‏(BMW M3 E30) יוצר בין השנים 1986–1992, יצורו החל עקב חוקי ההומלוגציה של אותן השנים. ההצגה לקהל התבצעה בפרנקפורט 1985.
ההרכבה התבצעה על ידי צוותים מיוחדים שהוסמכו לצורך כך וכחלק מפס יצור רגיל של E30.
הדחיפה לבניית M3 E30 הגיע כתוצאה מחוקי Group A ב-Deutsche Tourenwagen Meisterschaft, שהכריחו את היצרן לבנות 5000 מכוניות כביש מבוססות שלדת E30 ותואמי מכלולים לגרסת המרוץ של Group A. עקב כך, גרסת הכביש הייתה זהה לגרסת המרוץ מבחינת מכלולים, למשל בתי הגלגלים הורחבו כדי לאפשר הרכבת גלגלי מרוץ.
תיבת ההילוכים Dog-Leg תאמה בגרסה הארופאית את תיבת ההילוכים של מכונית המרוץ, סדר ההילוכים אינו רגיל.
תיבת ההילוכים dog-leg
היו מספר דגמים ל-M3 :
חלקם נוצרו כדי לעמוד בכללים של Group A לאחר שבוצעו שינויים לגרסת המרוץ. כמו EVOLUTION 1/2/3 שהופחת משקלו, עקב השימוש בחומרים אקזוטיים ועקב יצור שמשות וחלונות דקים יותר, כמו כן, לפעמים בתי הגלגלים הורחבו עוד יותר, כדי שגלגלי 18 אינץ יכנסו לתוכם, כמובן שימוש במנועים חזקים יותר .
היו גם דגמים שסימלו ניצחונות בDTM ומרוצים אחרים כמו Europa ,Ravaglia ,Cecotto ,Europameister דגמים אלו התאפיינו לרוב בשינויים קוסמטיים.
הייצור הסתיים ב-1992, זהו הרכב המוצלח ביותר שיצא מהמפעל במינכן, מבחינת מספר הזכיות והתארים.
BMW M3 E30 > היסטוריה

כל הרכבים יוצרו עם הגה בצד שמאל והגרסאות הארופאית היו ללא ממיר קטליטי בעלי 205 כ״ס (ללא ממיר) ו-195 כ״ס (עם ממיר) לגרסאות הצפון אמריקאיות.
היו גם גרסאות מיוחדות כמו EVOULTION ,EVOLUTION 2 ,EVOLUTION 3 מספרם היה מוגבל, כ-500 יח׳ ממוספרות לכל גרסה. הם יוצרו על מנת לעמוד בתקני Group A, עקב השינויים שבוצעו לגרסאות המרוץ. כמו כן, היו גם גרסאות שיוצרו עם שינויים קוסמטיים Tour de Corse ,Europa Meister 88 ,Johnny Cecotto ,Roberto Ravaglia ומספר מוגבל של גרסאות פתוחות (קונברטיבל).
לכל תת-דגם מיוחד, יוצרה לוחית שסמנה את סוג הגרסה ומספרה.
BMW M3 E30 > היסטוריה > מנוע

המנוע יוצר לצורכי מרוצים, לכן היה קומפקטי והגיע לסל״ד גבוה, היה מורכב מבלוק דומה ל-M10 וראש מנוע שהיה נגזרת של M88, המהנדסים החליטו פשוט להרכיב מנוע מחלקים שכבר היו להם מתחת לידיים כדי לחסוך בעלויות וזמן, וכך נוצר מנוע S14.
המנוע בגרסת הכביש הגיע ל-6750 סל״ד ויצר 205 כ״ס בגרסה ללא ממיר, לגרסת ה-Sport Evolution) EVO 3) המנוע הוגדל ל-2500 סמ״ק והספקו גדל ל-238 כ״ס.
מנועים אלה בגרסאות המרוץ הגיעו ל-8200 סל״ד והספקם היה 310 כ״ס - לגרסאות המוקדמות, ועד ל-350 כ״ס - לגרסאות המאוחרות Sport Evolution.
BMW M3 E30 > היסטוריה > שלדה

השלדה במקור התבססה על שלדת e30 אבל הדמיון במציאות היה דל, מספר פאנלים בודדים היו משותפים בין E30 M3 ל-E30 המשפחתית (מכסה מנוע וחלון שמש).
שיפורים של מהנדסים לשלדה, תרמו רבות לאווירודנמיות וחוזק מבני, תוכננו במחשבה על ביצועים במרוצים.
פאנלים אלה יצרו מראה ״קופסתי״.
BMW M3 E30 > היסטוריה > בולמים, בלמים, גלגלים

גם כאן לא פסחו המהנדסים על שינויים, מרווחי ברגים היו 5x120 זה כמובן שונה מ-E30 הרגילה, דיסק בלימה מאוורר מקדימה בקוטר 280mm ודיסק בלימה מאחור בקוטר 282mm, אי.בי.אס היה סטנדרטי.
מתלה אחורי נלקח מ-E30 ואילו מתלה קדמי היה מסוג מקפרסון, בדומה לE28 M5. נוספו שינויים וחיזוקים למיניהם (אנטירולים, ומחברים מחוזקים/משופרים אחרים).
ההגה כוח היה הידראולי ומהיר יותר 19.6:1 לעומת 20.5:1 (סיבוב: מ״מ תזוזה) ב-E30, בולמים מוקשחים שנשלטו חשמלית והיו בעלי 3 אפשרויות (רך, נורמל וספורט) .
גלגלים היו מסוג BBS כוורת, בגודל 7x15-inch אשר נעלו צמיגים 205/55VR15.
בדגמים מאוחרים יותר כמו EVO 2 ו-EVO 3, הגלגלים גדלו ומידתם הייתה 7.5x16, אלו נעלו צמיגים 225/45ZR16 .
דפרנציאל אחורי בדגם האירופאי קיבל יחס של 3.15:1 והאמריקאי 4.1:1 כאשר הנעילה בשניהם הייתה 25%.
BMW M3 E30 > הישגים > אליפויות

אליפות עולם למכוניות סלון - 1987, זכייה אחת.
אליפות ארופה למכוניות סלון - 1987,1988, 2 זכיות.
אליפות בריטניה למכוניות סלון - 1988,1991, 2 זכיות.
אליפות איטליה (סופרטוריסמו) - 1987,1989,1990,1991, 4 זכיות.
(DTM) אליפות גרמניה למכוניות סלון - 1987,1989, 2 זכיות.
אליפות אוסטרליה למכוניות סלון (נהגים) - 1987, זכייה אחת.
אליפות אוסטרליה למכוניות סלון (יצרנים) - 1987,1988, 2 זכיות.
BMW M3 E30 > הישגים > מרוצים

מרוץ גויה במקאו (סין) - 1987,1988,1991,1992,1993, 5 זכיות.
24 שעות נורבוגרינג - 1989–1992, 5 זכיות.
24 שעות (S.p.a) איטליה - 1987, 1988, 1990, 1992 - 4 זכיות.
זכייה במרוץ ראלי - טור דה קורסה - 1987, זכייה אחת.